

**ข้อบังคับมหาวิทยาลัยธรรมศาสตร์**
ว่าด้วยรถประจําตําแหน่งและการจ่ายเงินค่าตอบแทนเหมาจ่ายแทนการจัดหารถประจําตําแหน่ง พ.ศ. ๒๕๖๑

.........………………………………………….

โดยที่เป็นการสมควรให้มีข้อบังคับมหาวิทยาลัยธรรมศาสตร์ว่าด้วยรถประจําตําแหน่งและ
การจ่ายเงินค่าตอบแทนเหมาจ่ายแทนการจัดหารถประจําตําแหน่ง

อาศัยอํานาจตามความในมาตรา ๒๓ แห่งพระราชบัญญัติมหาวิทยาลัยธรรมศาสตร์
พ.ศ. ๒๕๕๘ สภามหาวิทยาลัยธรรมศาสตร์ได้มีมติในการประชุม ครั้งที่ ๙/๒๕๖๑ เมื่อวันที่ ๒๔ กันยายน ๒๕๖๑ เห็นชอบให้ออกข้อบังคับไว้ดังนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยรถประจําตําแหน่ง
และการจ่ายเงินค่าตอบแทนเหมาจ่ายแทนการจัดหารถประจําตําแหน่ง พ.ศ. ๒๕๖๑”

**ข้อ ๒** ข้อบังคับนี้ให้ใช้บังคับนับถัดจากวันประกาศเป็นต้นไป

**ข้อ ๓** รถประจําตําแหน่งให้มีได้สําหรับผู้ดํารงตําแหน่ง ดังต่อไปนี้

(๑) นายกสภามหาวิทยาลัย

(๒) อธิการบดี

(๓) รองอธิการบดี

**ข้อ ๔** รถประจําตําแหน่งให้มีได้หนึ่งคันต่อผู้ดํารงตําแหน่งหนึ่งคน หากผู้ที่มีสิทธิใช้รถ
ประจําตําแหน่ง ดํารงตําแหน่งหลายตําแหน่งในเวลาเดียวกัน ให้มีรถประจําตําแหน่งได้เพียงหนึ่งคัน

**ข้อ ๕** การจัดหารถประจําตําแหน่ง ตามข้อ ๓ ให้เหมาะสมกับฐานะตําแหน่งของผู้ใช้รถ
ประจําตําแหน่ง ความคุ้มค่า และความประหยัด โดยการจัดหาอาจดําเนินการโดยวิธีการซื้อ เช่าซื้อ หรือเช่า

การจัดหารถประจําตําแหน่งโดยวิธีการเช่าซื้อ ให้นํากฎหมายว่าด้วยการจัดซื้อจัดจ้างและ
การบริหารพัสดุภาครัฐในส่วนที่เกี่ยวกับการขอเช่ามาใช้โดยอนุโลม

**ข้อ ๖** การจัดหารถประจําตําแหน่งด้วยวิธีการเช่า ต้องมีระยะเวลาการเช่าไม่น้อยกว่า ๓ ปี
แต่ไม่เกิน ๕ ปี และต้องมีอัตราดังนี้

(๑) รถประจําตําแหน่งสําหรับนายกสภามหาวิทยาลัย หรือผู้ทําหน้าที่แทนนายกสภามหาวิทยาลัย ในกรณีที่ไม่มีผู้ดํารงตําแหน่งนายกสภามหาวิทยาลัย ในอัตราค่าเช่าเดือนละไม่เกิน ๓๕,๒๘*๐* บาท ต่อหนึ่งคัน

(๒) รถประจําตําแหน่งอธิการบดี หรือผู้รักษาการแทนอธิการบดี ในกรณีที่ไม่มีผู้ดํารงตําแหน่งอธิการบดี ในอัตราค่าเช่าเดือนละไม่เกิน ๓๕,๒๘๐ บาท ต่อหนึ่งคัน

(๓) รองอธิการบดี หรือผู้รักษาการในตําแหน่งรองอธิการบดี ในอัตราค่าเช่าเดือนละไม่เกิน ๒๖,๑๐๐ บาท ต่อหนึ่งคัน

อัตราค่าเช่ารถประจําตําแหน่งตามวรรคหนึ่ง ให้ร่วมค่าใช้จ่ายในการซ่อมบํารุง ภาษี
และการประกันภัยทั้งที่เป็นการประกันภัยภาคบังคับและสมัครใจไว้ด้วย

**ข้อ ๗** ผู้ดํารงตําแหน่งตามข้อ ๓ ที่ไม่ประสงค์จะใช้รถประจําตําแหน่งที่มหาวิทยาลัยจัดหาให้
จะขอรับค่าตอบแทนเหมาจ่ายแทนการจัดหารถประจําตําแหน่งแทนก็ได้

ให้จ่ายค่าตอบแทนเหมาจ่ายแทนการจัดหารถประจําตําแหน่งตามวรรคหนึ่ง ในอัตรา ดังนี้

(๑) นายกสภามหาวิทยาลัย หรือผู้ทําหน้าที่แทนนายกสภามหาวิทยาลัยในกรณีที่ไม่มีผู้ดํารง ตําแหน่งนายกสภามหาวิทยาลัย ในอัตราเดือนละ ๓๐,๐๐๐ บาท

(๒) อธิการบดี หรือผู้รักษาการแทนอธิการบดี ในกรณีที่ไม่มีผู้ดํารงตําแหน่งอธิการบดี
ในอัตราเดือนละ ๓๐,๐๐๐ บาท

(๓) รองอธิการบดี หรือผู้รักษาการในตําแหน่งรองอธิการบดี ในอัตราเดือนละ ๒๐,๐๐๐ บาท

การจ่ายเงินตามวรรคหนึ่งผู้ดํารงตําแหน่งในเดือนใดดํารงตําแหน่งไม่เต็มเดือน ให้ได้รับเงิน

ค่าตอบแทนลดลงตามสัดส่วน

**ข้อ ๘** ให้ผู้ที่ได้รับค่าตอบแทนเหมาจ่ายแทนการจัดหารถประจําตําแหน่ง ตามข้อ ๗ จัดหา
รถยนต์นั่ง ให้เหมาะสมกับฐานะตําแหน่งที่ดํารงอยู่ และต้องรับผิดชอบค่าใช้จ่ายในการบํารุงรักษารถยนต์
ด้วยตนเอง

**ข้อ ๙** ตลอดวาระการดํารงตําแหน่ง ผู้ดํารงตําแหน่งตามข้อ ๓ เมื่อแสดงความประสงค์
ขอรับค่าตอบแทนเหมาจ่ายแทนการจัดหารถประจําตําแหน่ง ตามข้อ ๗ จะขอเปลี่ยนมาขอใช้รถประจำตําแหน่งอีกมิได้

**ข้อ ๑๐** ให้อธิการบดีเป็นผู้รักษาการตามระเบียบนี้

**บทเฉพาะกาล**

**ข้อ ๑๑** หลักเกณฑ์และอัตราการจ่ายเงินค่าตอบแทนเหมาจ่ายแทนการจัดหารถประจําตําแหน่งตามข้อบังคับนี้ ให้ใช้กับผู้ที่ดํารงตําแหน่งนายกสภามหาวิทยาลัยและอธิการบดีที่มีวาระการดํารงตําแหน่งภายหลังจากที่ข้อบังคับนี้มีผลใช้บังคับ

**ข้อ ๑๒** การจ่ายเงินค่าตอบแทนเหมาจ่ายแทนการจัดหารถประจําตําแหน่งตามข้อบังคับนี้
ให้แก่ผู้ดํารงตําแหน่งรองอธิการบดีให้จ่ายได้ตั้งแต่วันที่ ๑ ตุลาคม ๒๕๖๑ เป็นต้นไป

ประกาศ ณ วันที่ ๑๐ สิงหาคม พ.ศ. ๒๕๖๑

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย